การเยือนต่างประเทศของพระบาทสมเด็จพระวชิรเกล้าเจ้าอยู่หัว

พระบาทสมเด็จพระวชิรเกล้าเจ้าอยู่หัวได้เสด็จพระราชดำเนินเยือนต่างประเทศเพื่อทรงเจริญสัมพันธไมตรีกับประเทศต่าง ๆ ดังนี้

## ลำดับการเสด็จพระราชดำเนินเยือนต่างประเทศ

## รายละเอียดการเสด็จพระราชดำเนินเยือนต่างประเทศ
### สหราชอาณาจักร
ในเดือนพฤษภาคม พ.ศ. 2566 พระองค์พร้อมด้วยสมเด็จพระนางเจ้าฯ พระบรมราชินี ได้เสด็จพระราชดำเนินเยือนสหราชอาณาจักร เพื่อทรงร่วมพระราชพิธีราชาภิเษกของสมเด็จพระเจ้าชาลส์ที่ 3 และสถาปนาสมเด็จพระราชินีคามิลลา นับเป็นการเสด็จพระราชดำเนินเยือนต่างประเทศอย่างเป็นทางการครั้งแรกในรัชสมัยของพระองค์

### ประเทศภูฏาณ
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินเยือนราชอาณาจักรภูฏานอย่างเป็นทางการ ระหว่างวันที่ 25 - 28 เมษายน พ.ศ. 2568 โดยมีสมเด็จพระราชาธิบดี และสมเด็จพระราชินีแห่งราชอาณาจักรภูฏาน ทรงรับ พร้อมด้วยสมาชิกพระราชวงศ์ภูฏาน เฝ้าทูลละอองธุลีพระบาทรับเสด็จ ทั้งนี้ นับเป็นการเสด็จพระราชดำเนินเยือนต่างประเทศอย่างเป็นทางการครั้งแรกในรัชสมัยของพระบาทสมเด็จพระวชิรเกล้าเจ้าอยู่หัว โดยพระบาทสมเด็จพระเจ้าอยู่หัว ทรงปฏิบัติหน้าที่นักบินที่ 1 สมเด็จพระนางเจ้าฯ พระบรมราชินี ทรงปฏิบัติหน้าที่นักบินผู้ช่วย อนึ่ง เมื่อครั้งทรงดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร เคยเสด็จพระราชดำเนินเยือนราชอาณาจักรภูฏานอย่างเป็นทางการ ระหว่างวันที่ 23 - 26 มิถุนายน พ.ศ. 2534 ตามพระราชสาส์นทูลเชิญของสมเด็จพระราชาธิบดีแห่งภูฏาน พระองค์ที่ 4 การเสด็จพระราชดำเนินเยือนราชอาณาจักรภูฏานในครั้งนี้ เป็นการเสด็จพระราชดำเยือนราชอาณาจักรภูฏานในครั้งที่ 2

### ประเทศจีน
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินไปเยือนสาธารณรัฐประชาชนจีนอย่างเป็นทางการ ระหว่างวันที่ 13 - 17 พฤศจิกายน พ.ศ. 2568 โดยมีประธานาธิบดีแห่งสาธารณรัฐประชาชนจีน และภริยา เฝ้าทูลละอองธุลีพระบาทรับเสด็จ นับเป็นพระมหากษัตริย์ไทยพระองค์แรกในประวัติศาสตร์ที่เสด็จพระราชดำเนินไปยังประเทศจีนในขณะครองราชสมบัติ อีกทั้งในปีดังกล่าวยังเป็นโอกาสครบรอบ 50 ปีความสัมพันธ์ทางการทูตไทย - จีน ทั้งนี้ เมื่อครั้งทรงดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร เคยเสด็จพระราชดำเนินเยือนสาธารณรัฐประชาชนจีนอย่างเป็นทางการจำนวน 3 ครั้ง ได้แก่

* ครั้งแรก พระบาทสมเด็จพระวชิรเกล้าเจ้าอยู่หัว ได้เสด็จพระราชดำเนินแทนพระองค์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เยือนสาธารณรัฐประชาชนจีนอย่างเป็นทางการ ตามคำกราบบังคมทูลเชิญของรัฐบาลสาธารณรัฐประชาชนจีนระหว่างวันที่ 23 กุมภาพันธ์ - 8 มีนาคม พ.ศ. 2530
* ครั้งที่ 2 ได้เสด็จพระราชดำเนินเยือนตามคำกราบบังคมทูลเชิญของรัฐบาลจีน ระหว่างวันที่ 22 ตุลาคม - 5 พฤศจิกายน พ.ศ. 2535
* ครั้งที่ 3 เสด็จพระราชดำเนินพร้อมด้วยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ระหว่างวันที่ 22 - 28 พฤษภาคม พ.ศ. 2541

การเสด็จพระราชดำเนินเยือนสาธารณรัฐประชาชนจีนในครั้งนี้ เป็นการเสด็จพระราชดำเยือนสาธารณรัฐประชาชนจีนในครั้งที่ 4

### ประเทศลาว
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินไปทรงเปิดสะพานมิตรภาพไทย - ลาว แห่งที่ 5 ณ จังหวัดบึงกาฬ พร้อมด้วยประธานประเทศแห่งสาธารณรัฐประชาธิปไตยประชาชนลาว และภริยา เมื่อวันที่ 25 ธันวาคม พ.ศ. 2568 และเสด็จพระราชดำเนินเยือนสาธารณรัฐประชาธิปไตยประชาชนลาวอย่างเป็นทางการ ตามคำทูลเชิญของประธานประเทศแห่งสาธารณรัฐประชาธิปไตยประชาชนลาว ระหว่างวันที่ 16 - 18 มีนาคม พ.ศ. 2569

## อ้างอิง

หมวดหมู่:รัชกาลที่ 10